"Sumqayıt"da qapıçı problemi yaranıb - Stadium.az
"Sumqayıt"da qapıçı problemi yaranıb
10.08.2018 | 2501 dəfə oxunub
Azərbaycan Premyer Liqasının I turu çərçivəsində "Neftçi"nin qonağı olacaq "Sumqayıt" qapıçı problemi ilə üzləşib.
Stadium.Az xəbər verir ki, Sumqayıt şəhərinin eyni adlı təmsilçisi bir qolkiperin – Mehdi Cənnətovun ümidinə qalıb. Fərhad Vəliyevin karyerasını başa vurması, baxışda olan Andrey Popoviçin isə bəyənilməyərək geri qaytarılması işləri çətinə salıb.
Hazırda namizədləri gözdən keçirən “Sumqayıt” mövsümün açılış oyununa qədər bir qapıçı sifariş verməyə çalışacaq. Baş məşqçi Nazim Süleymanov baxışda olan rusiyalı hücumçu Sərdar Sərdarov barədə də qərar verməyə tələsmir.
"Sumqayıt" "Neftçi"ni “Dalğa Arena”da qəbul edəcək. Matçın “Kapital Bank Arena”da baş tutmamasının səbəbi Sumqayıtdakı stadionun təmirə bağlanmasıdır. Avqustun 11-də keçiriləcək görüş saat 20:00-da başlanacaq.